[{"text_idx": "#000000", "text": "0060 Ma su\u0308damest ja meelest"}, {"text_idx": "#000001", "text": "2. salmi lo\u0303pp on selline, mille teoloogiline probleem on uuemas variandis pehmendatud. Sest probleem on ju ilmne: inimene palub, et Jumal ei paneks pattu ta\u0308hele, aga see on vo\u0303imatu, sest juba igast tu\u0308hjast so\u0303nast peab Jumala kohtus aru andma, ra\u0308a\u0308kimata pattudest, ja sellest tulenebki andekspalumise ja lunastuse vajadus -- mis ka vahetult eelneb sellele lo\u0303puosale. Mineviku versioon alates 1694MKLR ja kaugemale ei sisalda sellist mo\u0303tet 2. salmi lo\u0303pus ehk seda ei olnud seal algselt. Saksakeelne tekst allpool ning nt. 1637Stahl to\u0303lge viitab samuti vaid andestuse palumisele ja u\u0308ldse selgemale mo\u0303ttele. Varasem variant on ka suurema alandusega, sest seal kirjeldatakse, kuidas paluja soovib andeks saada patu, millega ta on Jumalat vihastanud, aga alates 1721EMKLR-st on see mo\u0303te muudetud. Eks taolisi muutusi ole la\u0308bi aegade palju, to\u0303in siin u\u0308he sellise veidi pikemalt va\u0308lja."}, {"text_idx": "#000002", "text": "Omamoodi sisuliste muutustega 3. ja 5. salmis oli 1796ULR:"}, {"text_idx": "#000003", "text": "Sisulisi muutusi on selles raamatus ka varem olnud, aga nagu varemgi na\u0308htud, ja\u0308id need vaid selle u\u0308he versiooni omaerinevusteks. (Sarnane, kuid ta\u0308iesti u\u0308mbertehtud lauludega on tartumaa-keelne 1842WPWWL.)"}, {"text_idx": "#000004", "text": "Ja\u0308rgmine oluliselt erinev variant mineviku suunas on 1694MKLR lk. 173:"}, {"text_idx": "#000005", "text": "Nagu varemgi on olnud, on samamoodi oluliselt erinev aasta varasem versioon 1693EMLR lk. 75:"}, {"text_idx": "#000006", "text": "Ning alati on ko\u0303ikidest erinev ka ko\u0303ige esimene ehk 1637Stahl variant, lk. 177:"}, {"text_idx": "#000007", "text": "Sellest saab aru rohkem siis, kui on olemas need hilisemad variandid. Na\u0308iteks 2. salmi alguses on selline tekst: \"se erraminnuth o\u0308hsesiddes\", millest ei saa midagi aru, aga 1693EMLR on samal kohal kirjas \"Se minnewa O\u0308hse sehs,\" mis on juba u\u0308sna selgelt \"selle mo\u0308o\u0308dunud o\u0308o\u0308 sees.\" U\u0308ldse on selles variandis pu\u0308sivalt omapa\u0308rased variandid 'eddes'='ees' ja 'siddes'='sees'. Kuidagi pidi maarahva ko\u0303nekeel sellele alust andma, kui sakslastest kirikuo\u0303petajad neid to\u0303lkeid tegid, aga kuidas ta\u0308psemalt, ei tea. Mo\u0303ningaid selliseid vanu ja\u0308lgi vo\u0303ib a\u0308kki leida soome ja vo\u0303ro keelest vo\u0303i ka teistest soome-ugri keeltest."}, {"text_idx": "#000008", "text": "1859LWRTTMK viisirida on nendest mo\u0303lemast erinev:"}, {"text_idx": "#000009", "text": "Esimest korda lisan ka 1816WLRTTR variandi, kuna sealt on seni olnud va\u0308he kattuvusi 1938ULR-ga, aga see konkreetne laul on omaette variandina:"}, {"text_idx": "#000010", "text": "Suure erinevusena on 3. salm a\u0308ra ja\u0308etud, kuigi mo\u0303ni selle mo\u0303te on pandud 4. salmi lo\u0303ppu. On ka palju muid erinevusi. Selles variandis on na\u0308ha, et on tahetud va\u0308lja ja\u0308tta viited kuradile, vastavalt on teksti muudetud ja u\u0308mber paigutatud. (Samamoodi on viited kuradile salmide kaupa va\u0308lja ja\u0308etud 1991KLPR-st.) Postituse 0000 juures a\u0308ra toodud tiitellehel on kirjas, et selles raamatus ongi u\u0308mbertehtud laulud. Varasemalt on olnud selles raamatus 1938ULR-ist laulud nr. 19 ja 28, aga nood olid piisavalt sarnased, et eraldi va\u0308lja tuua."}, {"text_idx": "#000011", "text": "Siin on suuremad erinevused vo\u0303rreldes 1864TMKLR-ga 4. ja 6. salmis."}, {"text_idx": "#000012", "text": "Pildiga variant ja veelgi varasema 5. salmiga on 1743TMKLR:"}, {"text_idx": "#000013", "text": "Siin on 'Jeesuse' asemel kirjas 'Kristo'. 1726TMKLR-s oli palju ilusam tekst ja pilt, aga seal oli kahjuks parem serv kadunud ska\u0308nni to\u0303ttu."}, {"text_idx": "#000014", "text": "Varasemast oli veel erinevus algse suunas 1685WTMKLR-s 4. salmis 3. rida 'Mo Naist nink Laze Wilja'."}, {"text_idx": "#000017", "text": ": My inmost heart now raises (all 7 verses)."}, {"text_idx": "#000018", "text": "Ko\u0303ikide piltide allikas peale esimese: digitaalarhiiv DIGAR."}]